Държавен вестник, бр. 62, 2011 г., стр. 45

БРОЙ  62	
Д Ъ Р Ж А В Е Н  В Е С Т Н И К 	
СТР.  45  
10. необходимостта от използване на без­
искрови режещи и разпъващи инструменти и 
повдигащи устройства при катастрофи. 
(5) За разузнаване се формират групи в състав 
от двама или повече служители в зависимост 
от сложността на произшествието.
(6) Групите за разузнаване се ръководят от 
командир на екип или от по-старши по длъж­
ност началник.
(7) При организиране на разузнаване едно­
временно в няколко направления ръководителят 
на място:
1. определя броя на групите за разузнаване, 
техния състав и реда за получаване на данните 
от разузнаването;
2. определя ръководителите на групите за 
разузнаване и им поставя задачи;
3. ръководи лично разузнаването в най-
трудния и опасен участък на произшествието 
при необходимост;
4. назначава на входа за действия на произ­
шествието пост за безопасност, който поддържа 
с разузнаващите постоянна връзка с помощта 
на въже за разузнаване или с радиосвързоч­
ните средства и следи за броя на влизащите и 
излизащите служители.
(8) Служителите, влизащи в състава на 
групите за разузнаване:
1. използват най-късите и безопасни пътища;
2. оказват незабавно помощ на застрашените 
и пострадалите и осигуряват безопасността им; 
3. вземат мерки за ограничаване на произ­
шествието чрез затваряне на прозорци, врати, 
изключване на вентилации и по друг начин в 
зависимост от обстановката;
4. изясняват обстановката с помощта на лица, 
които познават конструктивните особености на 
сградата, пътните превозни средства и техните 
превозни документи и товари, съоръженията, 
технологията на производството и местността 
в района на произшествието;
5. проверяват помещенията, сградите, път­
ните превозни средства и други съоръжения, 
които имат връзка или са в непосредствена 
близост до мястото на произшествието; 
6. вземат мерки за недопускане нанасянето 
на допълнителни щети върху ценни материали 
и съоръжения;
7. поддържат постоянна връзка със силите, 
действащи на мястото на произшествието;
8. носят индивидуални средства за защита, 
прибори за осветление и за определяне на кон­
центрацията на вредни вещества, средства за 
свръзка, поставят малка водопроводна линия 
под налягане и използват наличното оборудване 
за разузнаване и спасяване;
9. използват разузнавателно или спасително 
въже, маркират или запомнят по ориентири 
изминатия път;
10. влизат след вземане на мерки за недо­
пускане на експлозия или възпламеняване в 
помещения, в които има или се предполага, 
че има леснозапалими и горими течности или 
опасна експлозивна атмосфера;
11. укрепват местата, където е възможно да 
има срутвания на конструкциите на сградата и 
съоръженията, като вземат превантивни мерки 
за себе си.
(9) Ръководителят на място взема първона­
чалното решение за действията на основата на 
външни признаци, когато пътят за проникване 
на групата за разузнаване е преграден.
Чл. 33. (1) Електрически проводници и 
инсталации под напрежение, снабдяването с 
природен газ и снабдяването с топлоенергия, 
намиращи се в зоната на пожара, се прекъсват. 
(2) Прекъсването на електрически инстала­
ции и съоръжения с напрежение до 380 волта 
се извършва от служителите по разпореждане 
на ръководителя на място, като се спазват 
изискванията за осигуряване на безопасност 
и здраве. 
(3) Когато за прекъсване на напрежението не 
могат да се използват съответните устройства 
(прекъсвачи, предпазители и др.), електриче­
ските проводници се прерязват с диелектрични 
ножици, като се спазват изискванията за оси­
гуряване на безопасност и здраве. 
(4) Прекъсването на електрически инстала­
ции и съоръжения с напрежение над 380 волта 
и временното прекъсване на снабдяването с 
природен газ и с топлоенергия се извършва от 
служители на операторите, обслужващи съот­
ветните системи или разпределителни мрежи, 
за което се попълва потвърждение съгласно 
приложение № 14.
Чл. 34. (1) Във всеки пожарен автомобил, 
с който се поддържа постоянна оперативна 
готовност и непрекъснат сменен режим, се 
осигуряват бланки по приложения № 10, 11 и 
14, справочник на опасните вещества и товари 
и справочник за пътищата и водоизточниците 
за района на действие на РСПБЗН (УПБЗН) 
съгласно приложение № 15. 
(2) Във всеки спасителен автомобил, с който 
се поддържа постоянна оперативна готовност 
и непрекъснат сменен режим, се осигуряват 
справочник на опасните вещества и товари, 
бланки по приложения № 10, 11 и 14 и техни­
ческа документация за работа със спасителните 
съоръжения.
Чл. 35. (1) Привеждането на силите и сред­
ствата в състояние на готовност за ограничаване 
и ликвидиране на произшествие се извършва 
чрез подготовка за разгръщане, предварително 
разгръщане и пълно разгръщане.
(2) Подготовката за разгръщане започва 
от момента на пристигането на мястото на 
произшествието и се извършва едновременно 
с разузнаването.
(3) Подготовката за разгръщане при пожар 
се извършва в зависимост от обстановката с 
установяване или без установяване на пожарен 
автомобил за пожарогасене на водоизточник.
(4) Подготовката за разгръщане в зависимост 
от обстановката се извършва с установяването 
на спасителен автомобил в района на произ­
шествието.